కౌలాలంపూర్: అండర్-19 ఆసియాకప్ క్రికెట్ టోర్నీలో భాగంగా ఆదివారం కౌలాలంపూర్లో భారత్-నేపాల్ జట్ల మధ్య జరిగిన మ్యాచ్లో డిఫెండింగ్ చాంపియన్ అయిన భారత జట్టును నేపాల్ చిత్తు చేసింది. నేపాల్ విధించిన 186 పరుగుల విజయ లక్ష్యాన్ని ఛేదించే క్రమంలో భారత జట్టు చతికిల పడింది. 166 పరుగులకే ఆలౌటై ఓటమి మూటగట్టుకుంది. అయితే భారత్పై గెలుపు కంటే ఆ తర్వాత అండర్ -19 భారత జట్టు కోచ్ రాహుల్ ద్రవిడ్ అన్న మాటలకు నేపాల్ జట్టు ఉబ్బితబ్బిబ్బవుతోంది. గెలుపు ఇచ్చిన ఆనందం కంటే రాహుల్ స్పీచ్ వారికి ఎక్కువ కిక్కిచ్చింది. నేపాల్ జట్టు విజయం సాధించిన అనంతరం ఆ జట్టు కోచ్ బినోద్ కుమార్ దాస్ వద్దకు వెళ్లిన ద్రవిడ్ అతడిని అభినందించాడు. ద్రవిడ్ అభినందనలతో వారు సంతోషంలో మునిగిపోయారు. ‘‘ద్రవిడ్కు వినయం చాలా ఎక్కువ. అతడు మమ్మల్ని అభినందించాడు’’ అని దాస్ సంబరపడిపోయాడు. ఈ టోర్నమెంటులో మీరు చాలా బాగా ఆడుతున్నారని ద్రవిడ్ అన్నాడని, ఈ విజయానికి మీరు అర్హులే అని కొనియాడాడని చిన్నపిల్లాడిలా సంబరపడిపోయాడు. తమ కృషిని అభినందించినందుకు చాలా సంతోషంగా ఉందని దాస్ పేర్కొన్నాడు. ద్రవిడ్ మద్దతుకు తాము మంత్రముగ్ధులమైపోయామని అన్నాడు. ఈ విజయం తమకు సామాన్యమైనదేమీ కాదని, తామెప్పుడూ ఏ స్థాయిలోనూ భారత జట్టుపై విజయం సాధించలేదని దాస్ వివరించాడు. భారత్ను ఓడించడమంటే సామాన్య విషయం కాదని దాస్ పేర్కొన్నాడు.
kaulalampur: ander-19 asiacap cricket torneelo bhagamga aadivaaram kaulaalampuurloo bharat-nepal jatla madhya jarigina matchlo deffending champian ayina bhaarata jattunu nepal chittu chesindi. nepal vidhinchina 186 parugula vijaya lakshyaanni chedinche kramamlo bhaarata jattu chatikila padindi. 166 parugulake aaloutai otami mootagattukundi. ayithe bhaaratpai gelupu kante aa tarvaata ander -19 bhaarata jattu koch rahul dravid anna maatalaku nepal jattu ubbitabbibbavutonda. gelupu ichina aanandam kante rahul speach vaariki ekkuva kikkicchindi. nepal jattu vijayam saadhinchina anantaram aa jattu koch binod kumar das vaddaku vellina dravid atadini abhinandinchaadu. dravid abhinandanalatho vaaru santoshamlo munigipoyaaru. ‘‘dravidku vinayam chala ekkuva. atadu mammalni abhinandinchaadu’’ ani das sambarapadipoyadu. ee tornamentulo meeru chala baga aadutunnaarani dravid annadani, ee vijayaaniki meeru arhule ani koniyaadaadani chinnapilladila sambarapadipoyadu. tama krushini abhinandinchinanduku chala santoshamgaa undani das perkonnadu. dravid maddatuku taamu mantramugdhulamaipoyamaama annadu. ee vijayam tamaku saamaanyamainademii kaadani, taameppuduu e sthaayiloonuu bhaarata jattupai vijayam saadhinchaledani das vivarinchaadu. bhaaratnu odinchadamante saamaanya vishayam kaadani das perkonnadu.